கேள்வி: சுசிலா கெர்கெட்டா குறித்து விரிவாக சொல்லுங்கள்.
பதில்: சுசிலா கெர்கெட்டா (''Sushila Kerketta''-27 ஏப்ரல் 1939-19 அக்டோபர் 2009) 1985 முதல் 2000 வரை பீகார் சட்டமன்ற உறுப்பினர் (இந்தியா) கூண்டி மக்களவைத் தொகுதி இந்திய நாடாளுமன்றத்தில் மக்களவை உறுப்பினராகவும் இருந்தவர் ஆவார். சுசிலா பீகார் அரசில் பல முக்கிய துறைகளில் பதவி வகித்துள்ளார். 1985 முதல் 1988 வரை நீர்ப்பாசனத் துறை அமைச்சராகவும் இருந்துள்ளார். 1989ஆம் ஆண்டில் இவர், சுரங்கங்கள் மற்றும் புவியியல் மற்றும் உணவு மற்றும் பொது விநியோகத் துறை அமைச்சராக இருந்தார். சுசிலா சார்க்கண்டின் கூண்டி மக்களவைத் தொகுதி மக்களவை உறுப்பினராக இந்திய தேசிய காங்கிரசு கட்சியின் சார்பில் பணியாற்றியுள்ளார்.
கேள்வி: சுசிலா கெர்கெட்டா - தனிப்பட்ட நலன்கள் பற்றி நீங்கள் என்ன அறிந்துள்ளீர்கள்?
பதில்: கெர்கெட்டா ஒரு சமூக சேவகர். இவர் தொடர்ந்து உள்ளூர் கிராமங்களுக்குச் சென்று உள்ளூர் கை தறிகள் போன்ற நிறுவனங்களை ஊக்குவித்தார். இவர் வில்வித்தை, கால்பந்து மற்றும் வளைதடிப் பந்தாட்டம் ஆகிய விளையாட்டுக்களில் ஆர்வம் கொண்டவர். இவர் சார்க்கண்டு மகளிர் வளைதடிப் பந்தாட்டச் சங்கம், மகளிர் வளைதடிப் பந்தாட்டச் சங்கம் (சோட்டாநாக்பூர்) மற்றும் பீகார் மகளிர் வளைதடிப்பந்தாட்டச் சங்க தலைவராக இருந்துள்ளார்.
கேள்வி: சுசிலா கெர்கெட்டா - வகித்த பதவிகள் குறித்து விரிவாக சொல்லுங்கள்.
பதில்: * 1985-2000 உறுப்பினர், பீகார் சட்டப் பேரவை (மூன்று முறைகள்) * 1985-88 மாநில அமைச்சர், நீர்ப்பாசனம், பீகார் அரசு * 1988-89 ஊரக வளர்ச்சி, உணவு மற்றும் பொது வழங்கல் துறை அமைச்சர், பீகார் அரசு * 1989-90 அமைச்சர், சுரங்கங்கள் மற்றும் புவியியல் துறை, பீகார் அரசு * 1990-95 ஒருங்கிணைப்பாளர், பொதுக் கணக்குக் குழு, பீகார் சட்டப் பேரவை * 1990-2000 துணைத் தலைவர், காங்கிரசு கட்சி, பீகார் சட்டப் பேரவை; தலைவர், சிறுவர் மற்றும் பெண் அபிவிருத்தி குழு (இரு முறை) * 2004 14வது மக்களவை உறுப்பினர், பெண்கள் அதிகாரமளித்தல் குழு; உறுப்பினர், தொழிலாளர் குழு * 16 ஆகத்து 2006 உறுப்பினர், பெண்கள் அதிகாரமளித்தல் குழு * 5 ஆகத்து 2007 உறுப்பினர், தொழிலாளர் நிலைக்குழு
கேள்வி: சுசிலா கெர்கெட்டா - தனிப்பட்ட வாழ்க்கை என்பது என்ன?
பதில்: கெர்கெட்டா திசம்பர் 28, 1970-இல் நோட்ராட் கெர்கெட்டாவை மணந்தார். பின்னர் மூன்று மகன்களும் இரண்டு மகள்களும் பிறந்தனர். நோட்ரோட் கெர்கெட்டா இறப்பதற்கு முன்னதாகவே இறந்தார். கெர்கெட்டா 19 திசம்பர் 2009 அன்று ராஞ்சியில் மாரடைப்பைத் தொடர்ந்து இறந்தார். கெர்கெட்டா இறக்கும்போது தனது மூத்த மகன் ரோசன் குமார் சூரினுடன் தங்கியிருந்தார்.